section_heading: Životopis
paragraph_text: Rodio se u Subotici gdje je završio osnovnu školu. Srednje školovanje je imao u Nadbiskupijskoj klasičnoj gimnaziji na Šalati u Zagrebu i u Gimnaziji Josipa Jurja Strossmayera u Đakovu. Višu školu također je pohađao u Đakovu. To je bila Visoka bogoslovna škola koju je završio 1970., no nije se zaredio. Iako je ostao laik, ostao je vrlo odan Crkvi, u čijem je duhu djelovao. Zaposlio se u Subotici.